Karim Haggui

Karim Haggui (, s. 20. tammikuuta 1984 Kasserine) on tunisialainen jalkapalloilija. Puolustajana pelaava Haggui edustaa Bundesliigassa pelaavaa Stuttgartia ja on Tunisian maajoukkueen kapteeni. == Ura == Hagguin ura alkoi kotikaupunkinsa junioriseurassa AS Kasserine 11-vuotiaana, josta hän siirtyi kahden vuoden jälkeen Étoile du Sahelin junioreihin. Haggui pelasi ensimmäiset ottelunsa joukkueen edustuksessa kaudella 2002–2003 ja nousi seuraavalla kaudella vakiokokoonpanoon. Kesällä 2004 hän siirtyi Ranskaan RC Strasbourgiin, jossa Haggui voitti joukkueen kanssa Ranskan liigacupin vuonna 2005. Hän vietti joukkueessa kaksi kautta ja päätti siirtyä toiseen seuraan Strasbourgin pudotessa ligue 2:n kaudeksi 2006–2007. ===Bayer Leverkusen=== Haggui sai tarjouksen Stade Rennaisilta pysyä Ranskan pääsarjassa Ligue 1:ssä, mutta päätti siirtyä Bayer Leverkuseniin vuonna 2006. Saksassa ensimmäinen kausi meni kohtuullisesti. Hän kuitenkin keräsi kauden aikana 11 varoitusta pelaamassaan 24 ottelussa. Toisella kaudella 2007–2008 Haggui nousi joukkueensa tärkeimpiin pelaajiin ja auttoi Bayer Leverkusenia muun muassa nousemaan UEFA Cupissa 16 parhaan joukkoon tekemällä Galatasarayta vastaan käydyn ottelun 3-0 maalin.Weltfussball.de Viitattu 13.4.2009 Ottelu päätyi lopulta 5-1. Bayer Leverkusen selvisi aina neljännesvälieriin, jossa joukkue hävisi lopulta turnauksen voittaneelle Zenitille. Bundesliigassa Haggui pelasi jälleen 24 ottelua, mutta sai enemmän minuutteja kuin viimekaudella. Hän teki myös sarjan aikana kaksi maalia. Kolmas kausi 2008–2009 alkoi loukkaantumisten merkeissä. Haggui ehti pelata täydet minuutit kolmessa ottelussa, joissa hän onnistui kerran maalinteossa. Haggui oli noin kuukauden pois pelikentiltä loukkaantumisen vuoksi ja pelasi lokakuussa kahdessa ottelussa vain kaksi minuuttia. Hagguin ura Bayer Leverkusen vaikeutui entisestään, kun hän kieltäytyi viime kaudella uusimasta sopimustaan, jonka myötä Haggui menetti avauspaikkansa. Hän palasi takaisin pelikentille maaliskuun lopulla, jolloin Galatasaray ilmoitti olevansa jälleen kiinnostunut hankkimaan puolustajan joukkueeseensa. Haggui ei itse kuitenkaan ollut kiinnostunut siirtymään Turkkiin. ===Hannover=== 1\. kesäkuuta 2009 Hannover 96 ilmoitti tehneensä Hagguin kanssa kaksivuotisen sopimuksen.Karim Haggui Leaves Bayer Leverkusen For Hannover Goal.com 1.6.2009 Viitattu 1.6.2009 Ensimmäisellä kaudellaan hän muodosti yhdessä Mario Eggimannin kanssa Hannoverin keskuspuolustuksen. Toisella kaudella 2010–2011 Haggui sai kaksi ulosajoa, joista jälkimmäinen toi hänelle viiden ottelun pelikiellon. Haggui oli jälkitilanteessa turhautuneena potkaissut pohkeellaan maassa maannutta Borussia Dortmundin pelaajaa.Haggui prend cinq matches FootAfrica 365 8.11.2010 Viitattu 8.11.2010 Hän palasi takaisin pelaavaan kokoonpanoon 16. tammikuuta 2011 Eintracht Frankfurtia vastaan pelatussa vierasottelussa. Ottelu päättyi Hannoverin 0−3 voittoon. Maaliskuussa 2011 Haggui allekirjoitti kolmen vuoden jatkosopimuksen Hannoverin kanssa.Karim Hagui prolonge jusqu'en 2014 avec Hanovre 96 Infosfoot. 20.3.2011 Viitattu 22.3.2011 ===Stuttgart=== Haggui siirtyi 2. syyskuuta 2013 Stuttgartiin. Hän pelasi ensimmäisen ottelunsa Hamburger SV:tä vastaan lokakuussa. == Maajoukkueura == Haggui kuului vuoden 2004 Tunisian olympiajoukkueeseen. Hänen ensimmäinen maaottelunsa oli 20. elokuuta 2003 Guineaa vastaan. Haggui on pelannut 82 maaottelua, joissa on tehnyt kuusi maalia. Vuoden 2006 MM-kisoissa Haggui kuului Tunisian vakiokokoonpanoon pelaten kaikissa Tunisian kolmessa ottelussa täyden ajan. 24\. huhtikuuta 2012 Haggui ilmoitti lopettavansa maajoukkueuran. Hän ilmoitti kuitenkin olevansa maajoukkueen käytettävissä valmennusryhmässä mikäli on tarpeen.Karim Haggui se retire de l’Equipe Nationale MosaiqueFM 24.4.2012 Viitattu 24.4.2012 Haggui kuitenkin teki paluun maajoukkueeseen uuden valmentajan myötä 23. maaliskuuta 2013 pelatussa AM-karsintaottelussa Sierra Leonea vastaan.Tunisie : Avec Haggui et Mikari FootAfrica 365 23.3.2013 Viitattu 24.3.2013 == Saavutukset == ===Seurajoukkueissa=== * Afrikan Cup-voittajien cup: 2003 * Ranskan liigacup: 2005 ===Maajoukkueessa=== * Afrikan–mestaruus: 2004 == Tilastot == Seura Kausi Liiga Cup Eurocup Yhteensä Ottelut Maalit Ottelut Maalit Ottelut Maalit Ottelut Maalit ES Sahel 2002–2003 - - - - - - - - 2003–2004 20 0 - - - - 20 0 Yhteensä 20 0 - - - - 20 0 RC Strasbourg 2004–2005 20 0 3 0 - - 23 0 2005–2006 23 2 - - 6 1 29 3 Yhteensä 43 2 3 0 6 1 52 3 Bayer Leverkusen 2006–2007 24 0 2 0 9 1 35 1 2007–2008 24 2 - - 11 1 35 3 2008–2009 11 1 2 0 - - 13 1 Yhteensä 59 3 4 0 20 2 83 5 Hannover 96 2009–2010 30 2 1 0 - - 31 2 2010–2011 25 1 1 0 - - 26 1 2011–2012 27 3 2 0 7 0 36 3 Yhteensä 82 6 4 0 7 0 93 6 Uralla yhteensä 204 11 11 0 33 3 248 14 == Lähteet == == Aiheesta muualla == * Virallinen sivu ja * Leverkusen who's who * National Football Teams * ABCGoal.com - Karim Haggui * Haggui ES Sahelin sivustolla * Karim Haggui Weltfussball.dessä Luokka:Tunisialaiset jalkapalloilijat Luokka:Jalkapallon Afrikan mestarit Luokka:Vuonna 1984 syntyneet Luokka:Elävät henkilöt